שקרים קטנים גדולים (סדרת טלוויזיה)

שקרים קטנים גדולים (באנגלית: Big Little Lies) היא סדרת טלוויזיה אמריקאית מסוגת דרמה קומית שחורה המבוססת על ספר באותו השם מאת הסופרת ליאן מוריארטי, שנוצרה עבור רשת "HBO".

הסדרה מגוללת את סיפורן של שלוש אימהות בכיכובן של ניקול קידמן, ריס וית'רספון ושיילין וודלי, שמתגוררות במונטריי, קליפורניה ונכנסות למערבולות רגשיות לאחר שהן מסתבכות בחקירת רצח. לצידן מככבים אלכסנדר סקארסגארד, לורה דרן, ג'פרי נורדלינג, אדם סקוט, זואי קרביץ וג'יימס טאפר. הסדרה זכתה לשבחים רבים. היא קיבלה 16 מועמדויות לפרסי אמי, וזכתה בשמונה מהם, כולל פרס קטגוריית "מיני הסדרה המצטיינת ביותר" ופרסים בקטגוריות שונות, על משחקם של קידמן, סקארסגארד, ודרן. השלישייה גם זכו בפרסי גלובוס הזהב בקטגוריות שונות, בנוסף לפרס גלובוס הזהב עבור קטגוריית "מיני הסדרה או סרט טלוויזיה הטובים ביותר" שהסדרה זכתה בה. קידמן וסקארסגארד גם זכו בפרסי גילדת שחקני המסך על הופעתם בסדרה.

בתחילה, הסדרה תוכננה לעלות לשידור כמיני-סדרה, והיא נכתבה והופקה על ידי דייוויד אי קלי ובוימה על ידי הבמאי הצרפתי ז'אן-מארק ואלה, ועלתה לשידור ב-19 בפברואר 2017 והסתיימה ב-2 באפריל 2017. לאור הצלחת הסדרה והפופולריות לה היא זכתה, חידשה "HBO" את הסדרה לעונה שנייה, שנכתבה שוב על ידי דייוויד אי קלי, הפעם עם שיתוף פעולה של הסופרת ליאן מוריארטי, ובוימה על ידי הבמאית אנדריאה ארנולד והפקתה החלה במרץ 2018. העונה השנייה עלתה לשידור ב-9 ביוני 2019.

==תקציר העלילה==
לאחר שאירע רצח במהלך אירוע התרמה לבית הספר היסודי, הקהילה המקומית מזדעזעת - ועל אף שזהותו של הקורבן נשארת מסתורית, על פניו נראה כי יש קשר הדוק בין הפרשה ובין הסודות הסובבים את חייהן של שלוש אימהות: עקרת הבית המושלמת, מדלן מקנזי (וית'רספון), שלא מסתירה את קנאתה באשתו החדשה והצעירה של בעלה לשעבר (טאפר); חברתה הטובה ביותר של מדלן, סלסט רייט (קידמן), עורכת דין לשעבר שמנהלת חיי נישואין מושלמים לכאורה עם גבר הנוהג כלפיה באלימות (סקארסגארד); וג'יין צ'פמן (וודלי), אם חד-הורית עם עבר אפל, שאותה מדלן וסלסט לוקחות תחת חסותן. עם התקדמות חקירת הרצח, עדויות שונות שנאספות בחדר החקירות שופכות אור על מערכות היחסים בין תושבי העיירה.

==סקירה==
===סקירת הסדרה===

===פרקים===
====עונה 1====
{| class="wikitable"
! scope="col" style="background:#F1659B; color:black;" | מס' הפרק(בסדרה)
! scope="col" style="background:#F1659B; color:black;" | מס' הפרק(בעונה)
! scope="col" style="background:#F1659B; color:black;" | שם הפרק באנגלית
! scope="col" style="background:#F1659B; color:black;" | שם הפרק בעברית
! scope="col" style="background:#F1659B; color:black;" | בימוי
! scope="col" style="background:#F1659B; color:black;" | תסריט
! scope="col" style="background:#F1659B; color:black;" | תאריך שידור מקורי
! scope="col" style="background:#F1659B; color:black;" | מדרוג
|-
| 1 || 1 || dir="ltr"|Somebody's Dead || מישהו מת || rowspan="7" | ז'אן-מארק ואלה || rowspan="7" | דייוויד אי קלי || 19 בפברואר 2017 || 1.13
|-
| 2 || 2 || dir="ltr"|Serious Mothering || אימהות רצינית || 26 בפברואר 2017 || 0.56
|-
| 3 || 3 || dir="ltr"|Living the Dream || לחיות את החלום || 5 במרץ 2017 || 1.04
|-
| 4 || 4 || dir="ltr"|Push Comes to Shove || במקרה הכי גרוע || 12 במרץ 2017 || 1.04
|-
| 5 || 5 || dir="ltr"|Once Bitten || נשיכה ראשונה || 19 במרץ 2017 || 1.17
|-
| 6 || 6 || dir="ltr"|Burning Love || אהבה בוערת || 26 במרץ 2017 || 1.39
|-
| 7 || 7 || dir="ltr"|You Get What You Need || לקבל את מה שצריך || 2 באפריל 2017 || 1.86
|-
|}

====עונה 2====
{| class="wikitable"
! scope="col" style="background:#94C1B7; color:black;" | מס' הפרק(בסדרה)
! scope="col" style="background:#94C1B7; color:black;" | מס' הפרק(בעונה)
! scope="col" style="background:#94C1B7; color:black;" | שם הפרק באנגלית
! scope="col" style="background:#94C1B7; color:black;" | שם הפרק בעברית
! scope="col" style="background:#94C1B7; color:black;" | בימוי
! scope="col" style="background:#94C1B7; color:black;" | תסריט
! scope="col" style="background:#94C1B7; color:black;" | תאריך שידור מקורי
! scope="col" style="background:#94C1B7; color:black;" | מדרוג
|-
| 8 || 1 || dir="ltr"|What Have They Done? || מה הן עשו? || rowspan="7" | אנדריאה ארנולד || rowspan="7" | דייוויד אי קליוליאן מוריארטי || 9 ביוני 2019 || 1.42
|-
| 9 || 2 || dir="ltr"|Tell-Tale Hearts || לבבות מסגירים || 16 ביוני 2019 || 1.47
|-
| 10 || 3 || dir="ltr"|The End of the World || סוף העולם || 23 ביוני 2019 || 1.62
|-
| 11 || 4 || dir="ltr"|She Knows || היא יודעת || 30 ביוני 2019 || 1.61
|-
| 12 || 5 || dir="ltr"|Kill Me || תהרגי אותי || 7 ביולי 2019 || 1.77
|-
| 13 || 6 || dir="ltr"|The Bad Mother || האמא הרעה || 14 ביולי 2019 || 1.63
|-
| 14 || 7 || dir="ltr"|I Want to Know || אני רוצה לדעת || 21 ביולי 2019 || 1.98
|-
|}

==צוות השחקנים==
===ראשי===
* ריס וית'רספון - מדלן מרתה מקנזי.
* ניקול קידמן - סלסט רייט.
* שיילין וודלי - ג'יין צ'פמן.
* אלכסנדר סקארסגארד - פרי רייט, בעלה של סלסט, שנוהג להתעלל בה בחשאי.
* אדם סקוט - אד מקנזי, בעלה של מדלן.
* זואי קרביץ - בוני קרלסון, אשתו החדשה של ניית'ן.
* ג'יימס טאפר - ניית'ן קרלסון, בעלה לשעבר של מדלן.
* ג'פרי נורדלינג - גורדון קליין, בעלה של רנטה.
* לורה דרן - רנטה קליין, יריבתה המושבעת של מדלן.
* מריל סטריפ - מרי לואיז רייט, אמו של פרי וחמותה של סלסט, שבאה למונטריי בעקבות אירועי העונה הראשונה.
* קת'רין ניוטון - אביגייל קרלסון, בתם הבכורה של מדלן וניית'ן.
* שרה סוקולוביק - טורי באצ'מן.
* קריסטל פוקס - אליזבת הווארד.

===משני===

==הפקה==
===פיתוח===
ב-6 באוגוסט 2014, נודע שהשחקניות ניקול קידמן וריס וית'רספון מעוניינות בזכויות ההסרטה של הרומן של ליאן מוריארטי. השחקניות היו אמורות לפתח את הפרויקט כסרט שבו הן יככבו. ברונה פפנדריאה ופר סערי נשכרו כמפיקים בפועל לצידן של קידמן, וית'רספון ומוריארטי. ב-25 בנובמבר 2014 הוכרז שקידמן ווית'רספון החליטו להפוך את הפרויקט למיני סדרה במקום לסרט. בנוסף, הוכרז שהתסריט עבור מיני הסדרה ייכתב על ידי דייוויד אי קלי. ב-8 במאי 2015, הוכרז שרשת "HBO" הזמינה את הסדרה ושבנוסף לכתיבת התסריט, קלי גם ייקח על עצמו את תפקיד המפיק. ב-23 באוקטובר 2015, דווח שהבמאי ז'אן-מארק ואלה נמצא במשא ומתן על בימוי הפרק הראשון של הסדרה עם פוטנציאל לבימוי פרקים נוספים. ב-17 בדצמבר 2015, נודע שואלה יביים את כל שבעת הפרקים של הסדרה וב-28 בנובמבר 2016, הוכרז שבכורת הסדרה תתקיים ב-19 בפברואר 2017.

===ליהוק===
====עונה 1====
לצד ההכרזה הראשונית על הפיתוח של ההפקה, דווח כי שקידמן ווית'רספון גם ייכבו בעיבוד על הרומן. בדצמבר 2015, נודע ששיילין וודלי, אדם סקוט, לורה דרן, וזואי קרביץ הצטרפו לצוות השחקנים הראשי. ב-5 בינואר 2016, הוכרז שאלכסנדר סקארסגארד וג'יימס טאפר הצטרפו לצוות השחקנים הראשי, ושג'פרי נורדלינג, סנטיאגו קבררה, פי. ג'יי. בירן, קלן קולמן, שרה ברנס, דרבי קאמפ, קמרון וניקולס קרובטי, אייבי ג'ורג', קלואי קולמן, וירג'יניה קאל, שרה בייקר, קת'רין קהבארי, לארי בייטס, הונג צ'או וג'יה קארידס הצטרפו לצוות השחקנים המשני. כמה ימים לאחר מכן, נמסר שאיאן ארמיטאג' הצטרף לצוות השחקנים ושהוא יגלם את בנה של וודלי. זמן קצר לאחר מכן, דווח שמרין דאנגי, לארי סאליבן, ודייוויד מונהאן הצטרפו גם הם לצוות השחקנים.

====עונה 2====
ב-24 בינואר 2018 הוכרז שהשחקנית מריל סטריפ הצטרפה לצוות השחקנים הראשי בדמותה של מרי לואיז רייט, אמו של פרי (שגולם על ידי אלכסנדר סקארסגארד בעונה הראשונה). בפברואר 2018, אושר ששיילין וודלי, לורה דרן, זואי קרביץ, אדם סקוט, ג'יימס טאפר, ג'פרי נורדלינג ואיאן ארמיטאג' ישובו לגלם את דמויותיהם בעונה השנייה. ב-27 במרץ 2018 הוכרז שדאגלס סמית' הצטרף לצוות השחקנים בתפקיד משני. ב-3 באפריל 2018, אושר שקתרין ניוטון, רובין וייגרט, מרין דאנגי, ושרה סוקולוביק ישובו לעונה השנייה, ונודע שניוטון וסוקולוביק קודמו לתפקיד ראשי. בנוסף, הוכרז שקריסטל פוקס תצטרף לצוות השחקנים בתפקיד ראשי ושמו מקרא'אה יגלם דמות משנית. ב-10 באפריל 2018 הוכרז שמרטין דונובן לוהק לדמות משנית. במאי 2018 נמסר שפורנה ג'אגנאת'ן הצטרפה לצוות השחקנים המשני. בנוסף, אושר שפי. ג'יי. בירן ישוב לדמותו של המנהל ניפאל. ב-15 ביוני 2018 הוכרז שדניס או'הר לוהק לתפקיד משני.

===צילומים===
הסדרה צולמה עם מצלמה דיגיטלית מחברת "Arri Alexa". ז'אן-מארק ואלה, שביים את כל העונה הראשונה, העדיף להשתמש בתאורה טבעית ובסגנון צילום ידני על מנת לאפשר לשחקנים לנוע בחופשיות סביב הסט.

רוב הסדרה צולמה בחצי האי מונטריי ובביג סאר. כמה מהסצנות צולמו גם בפסיפיק גרוב וגם בהרי הכרמל שבקליפורניה.

==הפצה==
===שיווק===
ב-16 באוקטובר 2016, רשת "HBO" חשפה את הטיזר טריילר הראשון שלה עבור הסדרה. ב-5 בדצמבר 2016, "HBO" חשפה טריילר רשמי באורך מלא עבור הסדרה.

===שידור הבכורה וההפצה===
בכורת הסדרה התייקמה ב-7 בפברואר 2017 בתיאטרון הסיני של גראומן שבלוס אנג'לס, קליפורניה. ב-20 בפברואר 2017 בכורת הסדרה שודרה באוסטרליה דרך רשת "Fox Showcase" ובבריטניה דרך רשת "Sky Atlantic".

===חידוש הסדרה===
בתחילה, הסדרה תוכננה לעלות לשידור כמיני סדרה ולהסתיים לאחר שבעת פרקיה. בעקבות המועמדויות לפרסי האמי, ריס וית'רספון אמרה ש"כרגע אני חושבת שזה די שלם, אני מרגישה ממש טוב עם המצב עכשיו, ואם זה כל מה שהיה, זה דבר יפה שכולנו השגנו ביחד", בעוד שואלה התנגד נחרצות לרעיון להפיק עונה שנייה לסדרה ואמר ש"אין שום טעם לעשות עונה שנייה. זה היה אמור להיות עסקה חד פעמית, וזה מסתיים בצורה שבה הקהל יכול לדמיין מה יכול לקרות. אם נעשה עונה שנייה, נשבור את הדבר היפה הזה ונקלקל אותו". מאוחר יותר, כשהסדרה זכתה לשבחי הביקורת, הוא שינה את דעתו ואמר ש"זה יהיה נהדר להתאחד מחדש עם הקבוצה ולעשות את זה. האם נוכל לעשות את זה, כולנו יחד? הלוואי."

ביולי 2017, שבועיים לאחר שהסדרה הועמדה לפרס אמי עבור מיני הסדרה הטובה ביותר, רשת "HBO" חשפה כי הפקת עונה שנייה היא בגדר אפשרות, ושמוריארטי התבקשה לכתוב סיפור עבורה. בדצמבר 2017, לאחר שההצבעות עבור פרסי בחירת הקהל של המבקרים ופרסי גלובוס הזהב נגמרו, "HBO" חידשה באופן רשמי את הסדרה לעונה שנייה בת שבעה פרקים שייכתבו על ידי דייוויד אי קלי ויבוימו על ידי אנדריאה ארנולד, בעוד שואלה יישאר על תקן המפיק בפועל של הסדרה. נוסף לכך, נודע שמריל סטריפ תצטרף לצוות השחקנים בדמותה של אמו של פרי רייט, בגילומו של אלכסנדר סקארסגארד.

ההכרזה על העונה השנייה, ובמיוחד עיתוי ההכרזה על העונה השנייה, עוררה את זעמם של מפיקים של מיני סדרות יריבות שהתחרו נגד הסדרה על הפרסים בקטגוריות הקשורות למיני סדרות. מיד לאחר החלטת "HBO" להפיק עונה שנייה לסדרה, גילדת המפיקים של אמריקה שינתה את הסיווג המקורי של הסדרה ממיני סדרה לסדרת דרמה עבור טקס הפרסים שלהם לשנת 2018..

==ביקורות==
הסדרה התקבלה בביקורות חיובית רבות מהמבקרים. באתר הביקורות "Rotten Tomatoes", הסדרה מחזיקה בדירוג של 93% עם דירוג ממוצע של 8.07 מתוך 10, בהתבסס על 108 ביקורות. הקונצנזוס הביקורתי של האתר כתב ש"מצחיקה וממכרת מאוד, שקרים קטנים גדולים הוא מסע מתפתל, מרגש, מאיר עיניים בראשות צוות שחקנים ממדרגה ראשונה." האתר "Metacritic", שמשתמש בשקלול ממוצע, נתן לסדרה ציון של 75 מתוך 100, על בסיס 42 ביקורות, ציון המציין "ביקורות חיובית לרוב".

המגזין "טיים" ציין את הסדרה ברשימת "עשרת סדרות הטלוויזיה משנת 2017 הטובות ביותר".

===פרסים ומועמדויות===
{| class="wikitable sortable plainrowheaders" style="width:100%
|-
! style="width:05% | שנה
! style="width:23% | פרס
! style="width:40% | קטגוריה
! style="width:18% | זוכים
! style="width:15% | תוצאה
! style="width:02% class="unsortable" | הערות
|-
| rowspan="26" | 2017
| פרסי מכון הסרטים האמריקאי
| עשר תוכניות הטלוויזיה של השנה
| "שקרים גדולים קטנים"
| 
|
|-
| rowspan="6" | טקס פרסי גלובוס הזהב ה-75
| rowspan="2" | הביצועים הטובים ביותר במיני סדרה או סרט טלוויזיה
| ניקול קידמן
| 
| rowspan="6" |
|-
| ריס וית'רספון
| 
|-
| מיני סדרה או סרט הטלוויזיה הטובים ביותר
| "שקרים קטנים גדולים"
| 
|-
| שחקן המשנה הטוב ביותר בסדרת טלוויזיה, מיני-סדרה או בסרט טלוויזיה
| אלכסנדר סקארסגארד
| 
|-
| rowspan="2" | שחקנית המשנה הטוב ביותר בסדרת טלוויזיה, מיני-סדרה או בסרט טלוויזיה
| לורה דרן
| 
|-
| שיילין וודלי
| 
|-
| rowspan="8" | פרס אמי לבידור בפריים טיים
| בימוי מצטיין לסדרה מוגבלת, סרט או ספיישל דרמטי
| ז'אן-מארק ואלה
| 
| rowspan="16" |
|-
| rowspan="2" | שחקנית ראשית מצטיינת בסדרה מוגבלת או בסרט
| ניקול קידמן
| 
|-
| ריס וית'רספון
| 
|-
| סדרה מוגבלת מצטיינת
| "שקרים קטנים גדולים"
| 
|-
| שחקן משנה מצטיין בסדרה מוגבלת או בסרט
| אלכסנדר סקארסגארד
| 
|-
| rowspan="2" | שחקנית משנית מצטיינת בסדרה מוגבלת או בסרט
| לורה דרן
| 
|-
| שיילין וודלי
| 
|-
| תסריט מצטיין לסדרה מוגבלת, סרט או ספיישל דרמטי
| דייוויד אי קלי
| 
|-
| rowspan="8" | פרסי "Primetime Creative Arts Emmy"
| ליהוק מצטיין לסדרה מוגבלת, סרט או ספיישל דרמטי
| דייוויד רובין
| 
|-
| צילום מצטיין לסדרה מוגבלת, סרט או ספיישל דרמטי
| איווס בלאנגר
| 
|-
| תלבושות עכשוויות מצטיינות לסדרה מוגבלת, סרט או ספיישל דרמטי
| אליקס פרידברג, ריסה גרסיה ופטרישיה מקלולין
| 
|-
| עיצוב שיער מצטיין לסדרה מוגבלת, סרט או ספיישל דרמטי
| מישל קליגה, ניקול סי. ג'ונס, לונה ויגי, פרנסס מתיאס וג'וסלין מונהרן
| 
|-
| איפור מצטיין לסדרה מוגבלת, סרט או ספיישל דרמטי
| סטיב וניקול ארטמונט, אנג'לה לבין, מולי ר. סטרן וקלאודיה המברג
| 
|-
| פיקוח מוזיקלי מצטיין
| סוזן ג'ייקובס
| 
|-
| עריכה במצלמה יחידה מצטיינת לסדרה מוגבלת, סרט או ספיישל דרמטי
| ורוניק ברבה, דייוויד ברמן, ג'סטין לה צ'אנס, מקסים לחיי, סילבן לוול וג'ים וגה
| 
|-
| מיקסינג סאונד מצטיין לסדרה מוגבלת, סרט או ספיישל דרמטי
| גאווין פרננדס, לואיס ג'יגנאק, ברנדן ביבה
| 
|-
| rowspan="3" | פרסי "TCA"
| הישג אישי בדרמה
| ניקול קידמן
| 
| rowspan="3" |
|-
| הישג מצטיין בסרטים, מיני סדרות או ספיישלים
| rowspan="2" | "שקרים קטנים גדולים"
| 
|-
| סדרת השנה
| 
|-
| rowspan="18" | 2018
| פרס אדי לעורכי הקולנוע האמריקאיים
| סדרת הדרמה הערוכה הטובה ביותר לטלוויזיה לא-מסחרית
| דייוויד ברמן
| 
|
|-
| פרס גילדת ארט דירקטורים
| סרט טלוויזיה או סדרה מוגבלת
| ג'ון פיינו
| 
|
|-
| פרס אגודת האודיו בסינמה
| הישג מצטיין במיקסינג סאונד לסרט טלוויזיה או מיני סדרה
| ברנדן ביבה, גאווין פרננדס ולואיס ג'יגנאק
| 
|
|-
| פרס גילדת מעצבי התלבושות
| מצוינות בעכשוויות בטלוויזיה
| אליקס פרידברג
| 
|
|-
| rowspan="5" | פרס בחירת מבקרי הטלוויזיה
| rowspan="2" | השחקנית הטובה ביותר בסרט טלוויזיה או סדרה מוגבלת
| ניקול קידמן
| 
| rowspan="5" |
|-
| ריס וית'רספון
| 
|-
| הסדרה המוגבלת הטובה ביותר
| "שקרים קטנים גדולים"
| 
|-
| שחקן המשנה הטוב ביותר בסרט טלוויזיה או סדרה מוגבלת
| אלכסנדר סקארסגארד
| 
|-
| שחקנית המשנה הטובה ביותר בסרט טלוויזיה או סדרה מוגבלת
| לורה דרן
| 
|-
| פרס גילדת מנהלי אתרי צילום
| אתר הצילום המצטיין בטלוויזיה עכשווית
| גרג אלפרט
| 
|
|-
| פרס גילדת המפיקים של אמריקה
| פרס נורמן פלטון להפקה מצטיינת לטלוויזיה אפיזודית, דרמה
| "שקרים קטנים גדולים"
| 
|
|-
| rowspan="5" | פרס גילדת שחקני המסך
|-
| השחקן הטוב ביותר בסרט טלוויזיה או במיני-סדרה
| אלכסנדר סקארסגארד
| 
| rowspan="4" |
|-
| rowspan="3" | השחקנית הטובה ביותר בסרט טלוויזיה או במיני-סדרה
| לורה דרן
| 
|-
| ניקול קידמן
| 
|-
| ריס וית'רספון
| 
|-
| פרס גילדת הכותבים של אמריקה
| ספר ארוך - מעובד
| דייוויד אי קלי
| 
|
|-
| פרס "USC Scripter"
| התסריט המעובד לטלוויזיה הטוב ביותר
| דייוויד אי קלי וליאן מוריארטי
| 
|
|-
|}

==מדיה==
===פסקול===
הפסקול של העונה הראשונה הופץ באופן מקוון בחנויות גוגל פליי ואייטונז ב-31 במרץ 2017.

===מדיה ביתית===
עונתה הראשונה של הסדרה הופצה על גבי DVD ו-Blu-ray ב-1 באוגוסט 2017.

==קישורים חיצוניים==
* 

* 
* 
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:סדרות דרמה המשכיות
קטגוריה:HBO: סדרות
קטגוריה:זוכי פרס גלובוס הזהב - מיני-סדרה או סרט טלוויזיה הטוב ביותר
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי אמי בפריים טיים: מיני-סדרה
קטגוריה:סדרות עם עלילה לא ליניארית